תולדות חייה של אסתר

סבתי אסתר מספרת את סיפור חייה:

"נולדתי בסוריה, בעיר דמשק .

עליתי לארץ ישראל בגיל 5, בשנת 1959 .

התגוררנו בלבנון במשך כשנה .

מאוחר יותר הבריחו אותנו בסוס ועגלה לגבול תורכיה ,

מגבול תורכיה לשדה תעופה ומשם עלינו לארץ ישראל .

בארץ המתינו לנו אחיותיה של אימא שלי שעלו לארץ לפנינו.

בהתחלה גרנו אצל אחת מאחיותיה של אמי,

ששמה הוא גאולה בעיר תל אביב .

ההתאקלמות בארץ הייתה מאוד קשה מאחר ולא ידענו

את השפה. היה קושי לתקשר עם הסביבה.

עם הזמן הסתגלנו, התרגלנו לאנשים והם אלינו. אבי התחיל לעבוד במפעל

לחמת ברזים , ואמי הייתה עקרת בית עד שהתחילה

לעבוד בפעוטון לילדים .

אני התחלתי ללמוד בבית הספר ממלכתי דתי שמו

"רמב"ם" .

למדתי שם עד כיתה ח' .

חגגנו את כל החגים עם דודתי גאולה .

בגיל 17 הכרתי את יצחק , היינו חברים כשנה ובגיל

18 התחתנתי איתו ועברתי לגור איתו בטבריה.

ילדתי את חמשת ילדי : אבי , ענבל , יונתן , רויטל ואורטל.

עבדתי כסייעת בגן ילדים. שמו של הגן היה "ארגמן" ,

שלושת ילדי התחתנו, מתוך חמשת ילדי .

כיום יש לי 8 נכדים מתוכם שש בנות ושני בנים .

לבני הבכור קוראים אבי. הוא מנהל כספים ביישוב קהילתי .

שמו של היישוב : שמשית .

בתי השנייה ענבל מחנכת חטיבת ביניים ומורה לערבית .

בני השלישי יונתן יועץ פנסיוני וסוכן ביטוח .

בתי הרביעית רויטל מנהלת חשבונות וחשבת שכר .

בתי החמישית אורטל לומדת הוראה של חינוך מיוחד ומורה

ללשון .

גלגולו של חפץ

בסוריה מדינת מוצאה של סבתי נראו חפצים רבים העשויים מנחושת ועל גבי

הנחושת חריטות שונות .

בקרב היהודים החריטות היו בנושא ירושלים עיר הקודש , 12 השבטים , קברי

הצדיקים ונושאים נוספים הקשורים לארץ ישראל ולתנ"ך .

כאשר סבתא רבה ויקטוריה עלתה ארצה ביחד עם סבא רבה נתן ז"ל היא קיבלה

מאימא שלה מגש מצופה נחושת ועליו חריטה של 12 השבטים .

מגש זה הועבר לסבתי אסתר לאחר נישואיה לסבי וממנה הועבר לדודתי ענבל

לאחר נישואיה .

חפץ זה עם השנים איבד חלק מצבעו השחור ואף נשרט ולכן כיום אינו בשימוש אך

שמור היטב בשל הערך הרגשי וההיסטורי שהוא מהווה עבור משפחתי .

יש לציין כי בעבר המגש היה שימושי ויפה .

חפץ זה וחפצי נחושת נוספים שהיו לסבתא רבה מלמדים על המסורת שהייתה

נהוגה בעבר בסוריה ועל עיסוקיהם של אנשים רבים בסוריה .

החריטה על החפצים בקרב יהודי סוריה לימדה על הזיקה והכמיהה החזקה

לעליה לארץ ישראל .